חיל הטכנולוגיה והאחזקה

סמלי כומתה של חיל החימוש עד 2015
חיל הטכנולוגיה והאחזקה (חיל הטנ"א; עד 2016 נקרא "חיל החימוש") הוא חיל תומך לחימה באגף הטכנולוגיה והלוגיסטיקה (אט"ל) של צבא הגנה לישראל. עיקר עיסוקו של החיל הוא באחזקת אמצעי הלחימה (אמל"ח) של כוחות היבשה: נשק קל (נק"ל), תחמושת וטילים, כלי רכב, טנקים, כלי רכב קרביים משוריינים, ציוד מכני הנדסי ואמצעים הנדסיים, טילים נגד טנקים (נ"ט), אמצעי סיוע ללחימה (אמסל"ח) כגון אמצעי חילוץ וגרירה, מנופים, מלגזות, משאיות ומערכות אחרות. במסגרת החיל פועלות גם יחידות המעורבות בפיתוח אמל"ח בשיתוף עם התעשיות הביטחוניות הישראליות, דוגמת התעשייה הצבאית. בנוסף, חיל הטכנולוגיה והאחזקה אחראי על תחזוקת כל הגנרטורים ותחנות הכוח המשמשים בפעילות היבשתית של צה"ל, ומספק מענה לכל צורכי אספקת החשמל בזרוע היבשה.
 
קצין הטכנולוגיה והאחזקה הראשי הנוכחי הוא תא"ל אריאל שימה, שנכנס לתפקידו ביולי 2022.

==יחידות עיקריות==
בעבר היו יחידות החיל השונות כפופות למפקדת חילות השדה (מפח"ש, שהפכה לזרוע היבשה) או לאגף הטכנולוגיה והלוגיסטיקה (אט"ל, על גלגוליו השונים) לפי מבצעיותן: מחלקות החימוש בגדודים היו כפופות למפקדות השדה, ואילו יחידות ההכשרה והמרכזים השונים (כגון בה"ד 20, הסדנאות וכו') היו כפופות לאט"ל. ב-2005, במסגרת שינוי ארגוני במבנה ויעוד זרוע היבשה, הוכפפה אליה מפקדת החיל והוקם אגף הלוגיסטיקה הרפואה והמרכזים (אלר"ם) במקום אגף הטכנולוגיה והלוגיסטיקה. במהלך שנת 2007 הוחלט להעביר את החיל בחזרה לאלר"ם, בתחילת שנת 2008 יושמה ההחלטה.

לאחרונה, הפך החיל למפעיל כח נוסף על היותו בונה כח. זאת לאחר עמ"ט רחב שנעשה בחיל במסגרתו הוקם האגד הארצי בעל חמישה גדודים אשר מחליפים את האגדים שהיו קודם, וכן למחלקת תוא"ם נוספה כעת מחלקת אחזקה. היחידה ההנדסית הגדולה שהייתה כפופה למפקדת החיל, יחט"ל, הפכה לחטיבת הטכנולוגיה (חט"ל) בזרוע היבשה.

סיכת חיל הטכנולוגיה והאחזקה ("הטכנולוג") הניתנת בסוף הכשרה בבה"ד 20
הסיכה הישנה "החימושון"
תחת פיקוד החיל נמצא בה"ד 20 - בסיס ההדרכה החילי הנמצא בעיר הבה"דים (החל מ-2016). יחידות אחרות הכפופות מקצועית, אך לא פיקודית, לחיל הן:
* חטיבה טכנולוגית ליבשה (חט"ל) - בעבר יחידת הטכנולוגיה (יחט"ל) - היחידה האחראית על הפיתוח ההנדסי של כל אמצעי הלחימה שבשימוש כוחות היבשה של צה"ל.
* מרכז השיקום ואחזקה (מש"א) - המרכז העיקרי לאחזקת אמצעי לחימה, ומפעל הייצור של טנק המרכבה.
* מרכז הספקה (מרה״ס) - מרכז לניהול מלאי הציוד והחלפים של צה"ל. לשעבר מצל״ח (מרכז ציוד לחימה וחלפים).
* מרכז התחמושת והטילים (מרת"ח) - המרכז האחראי על תחמושת וטילים.
* אגד טכנולוגיה ואחזקה מרחבי (אטנא"ם) - בעבר יחידת חימוש מרחבית (יחש"ם) - יחידות אחזקה של חימוש ואמל"ח, הכפופות לשלושת הפיקודים המרחביים. בהן אטנא"ם המרכז (במרחב פיקוד המרכז, לרבות אזור איו"ש - יהודה ושומרון), אטנא"ם הדרום (במרחב פיקוד הדרום, לרבות רצועת עזה) ואטנא"ם הצפון (במרחב פיקוד הצפון).
* כוח אחזקת ציוד מכני הנדסי מטכ"לי (כאצ"ה) - יחידה מטכ"לית הכפופה לחיל הטכנולוגיה והאחזקה ואט"ל ותפקידה הוא אחזקת ותיקון כלי הצמ"ה של צה"ל, כולל הכלים הממוגנים הנמצאים בשירות יחידות חיל ההנדסה הקרבית. היחידה כוללת חיילים בשירות סדיר וחיילי מילואים שחלקם הגדול משרת באזרחות במקצועות טכנאי וחשמלאי צמ"ה.

במסגרת השינוי תפיסת האחזקה ביבשה, בסוף 2017 - תחילת 2018, נסגרים שלושת אגדי הטכנולוגיה והאחזקה המרחביים (650, 651, 653) ובמקומם מוקם אגד ארצי אחד, הכולל תחתיו חמישה גדודים מרחביים (638, 653, 674 ועוד שתיים יוקמו בעתיד הקרוב).

==תגי יחידות בחיל הטנ"א==
===מרכזים===
<gallery widths="200" heights="200" perrow="4">
קובץ:Masha.png|תג מרכז שיקום ואחזקה
קובץ:Martah.png|תג מרכז התחמושת והטילים
קובץ:Mazlah.png|תג מרכז ציוד לחימה וחלפים
קובץ:Merkaz leom.png|תג מרכז לגיוס אמצעים ולריתוק משקי 
</gallery>
===אגדי טנ"א מרחביים===
<gallery widths="200" heights="200" perrow="4">
קובץ:Eged Arzi HaTana.svg|אגד ארצי
קובץ:Yahsham653.png|תג אטנא"ם 653 של פיקוד הדרום (מחנה נתן)
קובץ:Yahsham651.png|תג אטנא"ם 651 של פיקוד הצפון (מחנה שמשון)
קובץ:Yahsham650.png|תג אטנא"ם 650 של פיקוד המרכז, ממוקם במחנה עמנואל (מחנה ג'וליס)
</gallery>

===יחידות היסטוריות===
<gallery widths="200px" heights="200px" perrow="4">
קובץ:IDF General Corps.svg|תג החיל הכללי, שימש את חיל החימוש בין השנים 1951–1979
קובץ: Logo himush.png|תג חיל החימוש בין השנים 1979–2016
קובץ:Yahsam 638.png|תג יחש"ם 638
קובץ:Yahsam 652 Zrifin till-1981.png|תג יחש"ם 652 בצריפין
קובץ:Yahsam Darom old.png|תג יחש"ם 653 פיקוד הדרום (מחנה נתן) לפני האיחוד עם יחש"ם הערבה
קובץ:Yahsam Arava.png|תג יחש"ם הערבה 674 לפני האיחוד עם יחש"ם פיקוד הדרום
קובץ:Yahsam 651 Shimshon Old.png|תג יחש"ם 651 שמשון של פיקוד הצפון לפני האיחוד עם יחש"ם צנובר
קובץ:Yahsam Znubar.png|תג יחש"ם צנובר 703 ברמת הגולן לפני האיחוד עם יחש"ם 651 שמשון של פיקוד הצפון
</gallery>

==היסטוריה==
בעבר, מפקדת קצין חימוש ראשי (מקחש"ר) הייתה שייכת ביחד עם מפקדת קצין לוגיסטיקה ראשי (מקל"ר) לאגף הטכנולוגיה והלוגיסטיקה. בעקבות שינויים ארגוניים בשנת 2006 במהלך כהונתו של הרמטכ"ל דן חלוץ, חילות אלה הועברו לזרוע היבשה ובכך הפכו את אט"ל לאלר"ם (אגף הלוגיסטיקה, רפואה ומרכזים) בנוסף חיילי החיל המשתייכים לחוליות טכניות בפלוגות לוחמות הוכרו כלוחמים והחלו לקבל מענקים של לוחמים כגון תעודת לוחם. החילות הללו הוחזרו בשנת 2008, במהלך כהונתו של רב-אלוף גבי אשכנזי לאגף, אשר חזר לשמו הקודם - אגף הטכנולוגיה והלוגיסטיקה (אט"ל).
סמל חיל הטכנאים עד 1951
בדצמבר 2015 שונה שמו של החיל ל"חיל הטכנולוגיה והאחזקה".

[[אתר ההנצחה לחללי חיל הטכנולוגיה והאחזקה בנתניה]]
סדנת חימוש במלחמת יום הכיפורים
נקודות ציון בתולדות החיל:
* 1941 - הוקמה מחלקת החימוש של ההגנה. המחלקה עסקה ברכישה, הסתרה ושינוע של אמצעי לחימה, בשיתוף פעולה עם התעשייה הצבאית (מפקד המחלקה היה אשר פלד). בינואר 1948 הפכה מחלקת החימוש ל"שירות החימוש".
*מלחמת העצמאות (נובמבר 1947 – ינואר 1949) - הוקמו יחידות ראשונות לשיקום ושיפור רכב (במ"ב - בתי מלאכה בסיסיים).
*1951 - שונה שמו של "חיל הטכנאים" בצה"ל לחיל החימוש.
*מבצע קדש (אוקטובר 1956) - החיל עסק בחילוץ ובתיקון אמצעי לחימה ובאיסוף שלל. אחרי המלחמה הוקם גדוד שירותי החימוש הראשון (גש"ח).
*מלחמת ששת הימים (יוני 1967) - צורפו יחידות אחזקה לכוחות הלוחמים. החיל עשה שימוש בסדנאות אזרחיות, שסופחו לצה"ל. אחרי המלחמה, החיל עסק בהתאמתם של טנקים שנלקחו שלל לצה"ל.
*מלחמת ההתשה (1968–1970) - החיל ערך מבצעי חילוץ רבים.
*מלחמת יום הכיפורים (אוקטובר 1973) - החיל הצליח לשקם אמצעי לחימה פגועים במהירות, ולהחזירם לקרב (מהירות השיקום במלחמה הייתה קריטית ביותר).
*מלחמת לבנון (1982) - הוקמו שתי יחידות חימוש מרחביות בתוך לבנון, ונערכה טבילת האש הראשונה של טנק המרכבה, שפותח על ידי החיל.
*1990 - אתר ההנצחה של החיל נחנך בנתניה.
*האינתיפאדה השנייה (ספטמבר 2000 – אוגוסט 2005) - פותחו אמצעי מיגון חדשים לרכב קרבי משוריין ואולתרו מספר שדרוגים לכלי הרכב של צה"ל. ביניהם ניתן לציין צריחים עיליים (כמו של הנגמחו"ן) לפומ"ה ולאכזרית, מיני-צריח לטנקי מרכבה, מיגון "כלוב" לדחפור D9R (עליו זכו המפתחים והמתקינים בפרס מפקד זרוע היבשה ב-2006), פיתוח ה"עקרב" (הסבה של טנק גישור לטנק הנושא פילבוקס נייד) ועוד.
*מלחמת לבנון השנייה (2006) - חיל החימוש עסק בחימוש וחילוץ הכוחות הלוחמים בזמן הלחימה. ולאחר המלחמה, דוח וינוגרד מצא את חיל החימוש כאחד מהחילות המצטיינים בתפקודם במלחמה. עם זאת, בתחקירי החיל נמצאו פערים במאמץ החילוץ מכלי רכב קרביים משוריינים (רק"ם). לאור זאת, נכתבו סעיפים חדשים בתחום החילוץ, הוכנסו טכנולוגיות והוראות חדשות לחילוץ כלי רק"ם תחת אש וכעת עוסק החיל באימון מחדש של מערכות החילוץ והמשך הפיתוח של אמצעי מיגון וכלי רק"ם חדשים (כגון נגמ"ש המרכבה).
*2007 - חיילי החיל המשתייכים לחט"פ (חוליה טכנית פלוגתית) במסגרת פלוגות לוחמות הוכרו כלוחמים והחלו לקבל תוספת לחימה בשכר החודשי ומענקים של לוחמים כגון תעודת לוחם.
* במלחמת חרבות ברזל שפרצה ב-7 באוקטובר 2023 פעל החיל בכוחות מתוגברים על מנת להשמיש, לתקן ולהחזיר לכשירות את הטנקים, הרק"ם והדחפורים של צה"ל, בעיקר כלים שנפגעו תוך כדי לחימה. החיל הצליח לשמור על רמת כשירות של 90% של הכלים המשוריינים. במהלך הלחימה נהרגו 8 חיילי טנ"א.

==אמצעי לחימה בולטים==
[[טנק חילוץ M88, הכלי הכבד של חיל החימוש לחילוץ רכב קרבי משוריין.]]
אמצעי לחימה, כלי רכב ורק"מ שמפעיל החיל:
* טנק חילוץ M88
* נגמ"שי M113 "טכניקל", "פיטר" וחט"פ.
* "מרום 36" - מנוף על גבי משאית אושקוש
* ניידת חימוש על בסיס HMMWV ("האמר")
* נמ"ר אחזקה
* פר"ג - טנק חילוץ על בסיס תובת מרכבה סימן 3

[[דחפור די-9 בשירות צה"ל עם מיגון כלוב שפותח והותקן על ידי חיל החימוש (חט"ל, מש"א ומנת"ק), ועליו קיבלו יחידות אלה את פרס מפקד זרוע היבשה (צה"ל).]]
נגמ"ש כבד אכזרית משופר עם "אקווריום" למפקד ועמדת קטלנית חמושה במקלע M2 בראונינג 0.5.]]
אמצעי לחימה בולטים שחיל הטנ"א מופקד על אחזקתם:
* טנקים: טנק המרכבה (סימן 3 וסימן 4). בעבר: משפחת טנקי המגח ומשפחת טנקי השוט קל וטנק ומרכבה סימן 1, סימן 2.
* נגמ"שים: M-113, נגמ"ש מרכבה, נגמ"ש אכזרית, נגמ"ש פומ"ה, נגמשוט, נגמחון ונקפדון.
* כלי צמ"ה כדוגמת דחפורי D9 משוריינים (ביחד עם כאצ"ה).
* טילים נגד טנקים: טאו ("עורב") וספייק.
* כלי נשק: רובים ממשפחת ה-M16, רובי תבור X-95 פלאט-טופ, מקלעי נגב, מאג ובראונינג 0.5.
* עמדות נשק: מאג רפא"ל וקטלנית.
* כלי רכב טקטיים: ההאמר, הזאב, דוד, זיבר, הסופה / סופה 2 והאביר.
* אמצעי מיגון לרק"מ, תוספות מיגון לעימות בעצימות נמוכה ולוחמה בשטח בנוי.
*תותח מתנייע: M-109 (רוכב, דוהר, דורס).

== קציני טנ"א ראשיים לדורותיהם ==
{| border=1 cellpadding=4 cellspacing=0
|- bgcolor="#FFF600"
!שם||תקופת כהונה||הערות
|-
| אל"ם אשר פלד || 1948 - 1949 ||
|-
| סא"ל צבי בן יעקב || 1949 - 1950 || ראש "שירות חימוש"
|-
| אל"ם דב שמר || 1949 - 1951 || מפקד "חיל הטכנאים"
|-
| אל"ם עמנואל פרת || 1951 - 1954 || זוכה פרס ביטחון ישראל
|-
| אל"ם עמוס חורב|| 1954 - 1962 || ראש אג"א (אגף האפסנאות, שהפך לאט"ל) בשנים 1968 - 1972
|-
| אל"ם ינון עזרוני || 1963 - 1965 ||
|-
| אלוף עמוס חורב || 1965 - 1966 || כהונה שנייה, מינוי מיוחד בדרגת אלוף
|-
| תא"ל חיים דומי || 1966 - 1973 ||
|-
| תא"ל אלעזר ברק|| 1973 - 1978 ||
|-
| תא"ל בן-ציון בן-בשט || 1978 - 1983 || זוכה פרס ביטחון ישראל
|-
| תא"ל טוביה מרגלית || 1983 - 1985 ||
|-
| תא"ל משה קידר || 1985 - 1988 || זוכה פרס ביטחון ישראל
|-
| תא"ל צביקה אורן || 1988 - 1991 ||
|-
| אלוף עמי סגיס || 1991 - 1995 || ראש אג"א בשנים 1995 - 1998
|-
| תא"ל מיכאל דיין || 1995 - 1998 ||
|-
| תא"ל שלום קורן || 1998 - 2000 || זוכה פרס ביטחון ישראל
|-
| תא"ל זכריה חי || 2000 - 2003 ||
|-
| תא"ל חיים רונן || 2003 - 2007 ||
|-
| תא"ל איל אלוק || 2007 - 2010 ||
|-
| תא"ל צביקה קראוס || 2010 - 2014 ||
|-
| תא"ל אליעזר בן הרוש||2014 - 2017||
|-
| תא"ל מישל ינקו ||2017 - 2019 ||לימים ראש אט"ל

|-
| תא"ל אילן אליה ||2019 - 2022 ||
|-
|תא״ל אריאל שימה
|2022 - הווה
|
|}

==קישורים חיצוניים==

*[https://www.idf.il/אתרים/חיל-הטכנולוגיה-והאחזקה/ חיל הטכנולוגיה והאחזקה], באתר צה"ל
*[http://www.himush.co.il/index.php אתר עמותת חיל הטנ"א] - כולל מידע רב על החיל
* [https://web.archive.org/web/20100813225439/http://www.yehida.co.il/index.php?option=com_content&view=article&id=57&Itemid=17 דף חיל הטנ"א], באתר "יחידה"
* דוד שילו, [https://www.himush.co.il/himush.co.il/originals/nisim11/hil-hacimos//toldot-hil-hcimos1967-1948.pdf תולדות חיל החימוש - משורשיו ועד "מלחמת ששת הימים 1948–1967], באתר של עמותת חיל הטכנולוגיה והאחזקה
* עמירה שחר, [http://himush.co.il/himush.co.il/originals/nisim11/hil-hacimos/toldot-hil-hcimos1967-1985.pdf חיל החימוש כמכפיל הכוח - תולדות חיל החימוש בשנים 1985-1967]
* 
* [https://www.youtube.com/watch?v=Oi_Wt67wKnc מש"א 7000 - מרכז שיקום ואחזקה], סרט תדמית ביוטיוב
* 

== הערות שוליים ==

*
קטגוריה:אגף הטכנולוגיה והלוגיסטיקה
קטגוריה:צה"ל: יחידות תחזוקה